text:
Albay
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Albay usa nga probinsya han Pilipinas nga nahamutang ha Bicol nga Rehiyon ha Luzon. An kapital hini amo an Syudad han Legazpi ngan an probinsya sapit han Camarines Sur ha amihanan ngan Sorsogon ha salatan. Ha kanawayon o amihanan-sidlangan gihapon amo an Golfo han Lagonoy nga nagawas ngadto han Dagat Pilipinhon, ngan ha salatan-katundan o habagatan amo an Paso Burias.
2000 nga census—1,090,907 (ika-22 nga gidako-i)
Densidad—427 ha tagsa km² (ika-10 nga gihataasi)
Mga Dagko nga Syudad—0
Mga Komponent nga Syudad—3
Mga Bungto—15
Mga Baranggay—720
Mga Distrito ha Kongreso—3
An Bulkan Mayon amo an tigaman nga kilalado nga nahahanungod han probinsya. Ini nga hapit-perfekto-an-kahimo nga aktibo nga bulkan naghihimo hin mahusay nga paglantaw han kapital nga syudad han Legazpi nga napulo kag lima (15) ka kilometro ha salatan hini.
[igliwat] Geography
[igliwat] Politikal
An Albay ginbahin ngadto hin napulo kag lima (15) nga mga bungto ngan tulo (3) nga mga syudad. Tulo sini, Tiwi, Daraga, ngan an Syudad han Legazpi ginklasipika nga syahan nga klase nga mga syudad/bungto. Ugsa himo-a ini nga syudad didad han Marso 2001, an Syudad han Tabaco ginklasipika nga syahan nga klase nga bungto.
[igliwat] Mga Syudad
[igliwat] Mga Bungto
[igliwat] Mga Sumpay ha Gawas
- Albay.com.ph: An Komunidad nga Online han Albayano
- Opisyal nga Websayt han Syudad han Legazpi
- www.bicolanoes.com


c: text/html

text:
Antique
An Antique usa nga lalawigan o probinsya han Pilipinas nga nahamutangan ha Katundan nga Kabisay-an nga rehiyon. An kapital hini San Jose ngan an probinsya nahamutangan ha katundan nga dapit han isla han Panay, sapit hiton Aklan, Capiz, ngan Iloilo ha sinirangan. An Antique naatubang hit Dagat Sulu ha katundan.
2000 nga census—471,088 (ika-26 nga giguti-ayi)
Densidad—187 ha tagsa km² (ika-46 nga gihataasi)
Mga Dagko nga Syudad—0
Mga Komponent nga Syudad—0
Mga Bungto—18
Mga Baranggay—590
Mga Distrito ha Kongreso—1
An Antique ginsisiring nga usa han mga daan nga sakup (mga distrito) han Panay ugsa han pag-abot han mga Katsila nga mga nag-colonizar han isla. An Antique han una gintawag nga Hantik, nga ginngaran tungod han dako nga pula nga mga tubak nga mabibilngan dida han isla nga tinatawag lantik-lantik.
[igliwat] Katawhan ngan Kultura
[igliwat] Ekonomiya
[igliwat] Heyograpiya
[igliwat] Politikal
An Antique mayda napulo kag walo (18) nga bungto.
[igliwat] Mga Bungto
[igliwat] Pisikal
[igliwat] Kasaysayan
[igliwat] Mga Sumpay ha Gawas
[igliwat] Mga Reperensya
- Vanzi, Sol Jose. “The Many Facets of Antique.” Philippine Headline News Online. [1]
- Website of the Provincial Government of Antique (old) [2]
- The Antique Circle USA. [3]

robotstxt: allowed

filter: keep


text:
Kublai Khan
Hi Kublai o Khubilai Khan (Septyembre 23, 1215[1] – Pebrero 18, 1294[2]) (Minonggol: Xyбилaй xaaH; Tsino: 忽必烈), (an ngaran puyde liwat igsurat nga Kublai Kan) amo an ikalima nga Harangdon nga Khan han Imperyo Mongol tikang han 1260 tubtob 1294 ngan amo an nagtukod han Dinastiya Yuan ha Tsina. Komo ikaduha nga anak ni Tolui ngan Sorghaghtani Beki ngan usa nga apo ni Genghis Khan, gin-angkon niya an titulo nga Khagan han Ikh Mongol Uls (Imperyo Mongol) han 1260 katapos han kamatay han iya magurang nga bugto nga hi Möngke han naglabay nga tuig, bisan man kon an iya manghod nga bugto nga hi Ariq Böke gintagaan gihapon hini nga titulo didto han Mongolnon nga kapital ha Karakorum. Nagdaog hi Kublai ha urhe kan Ariq Böke han 1264, ngan an gyera para han pagsunod amo an nagtikang han gyera sibil han imperyo Mongol. Kundi an Imperyo Mongol, ha kasahiran, nagpabilin nga nahiusa ngan makusog.[3] An impluwensya ni Kublai makusog pa didto han Ilkhanate ngan Bulawanon nga Katig-uban, nga amo an mga katundan nga dapit han Imperyo Mongol.[4][5] An ginhadi-an ni Kublai tikang han Kalawdan Pasipiko tubtob didto han mga Ural, tikang ha Siberia ngadto ha Afghanistan – usa nga ika-lima nga bahin han gin-uukyan nga tuna han kalibutan.[6]
Han 1271, gintukod ni Kublai an Dinastiya Yuan, nga hadto nga panahon amo an namumuno han yana nga Mongolia, Amihanan nga Tsina, damo han dapit han Katundan nga Tsina, ngan in pipira nga sapit nga mga dapit, ngan hi Kublai amo an nagin Emperador han Tsina. Han 1279, nagin-malinamposon an mga puwersa nga Yuan han pagpuypoy han kataposan nga pagpatok han Salatan nga Song nga Dinastiya, ngan hi Kublai amo an nagin syahan nga diri-Tsino nga Emperador nga nagsakop han bug-os nga Tsina. Hiya la an Mongol nga khan katapos han 1260 nga nakadaog hin mga bag-o nga pagsakop.[7]
Tungod kay hiya an Mongol nga Emperador nga nagpa-uswag kan Marco Polo ngadto ha Tsina, nagin kilalado hi Kublai Khan ha Europa.[7]
[igliwat] Mga kasarigan
- ↑ Rossabi, Morris (1988). Khubilai Khan: His Life and Times. University of California Press. pp. 13. ISBN 0-520-06740-1.
- ↑ Rossabi, Morris (1988). Khubilai Khan: His Life and Times. University of California Press. pp. 227–228. ISBN 0-520-06740-1.
- ↑ The Encyclopedia Britannica: A Dictionary of Arts, Sciences, Literature and General Information, p.893
- ↑ Mark Borthwick-Pacific Century, Westview Press, 2007, ISBN 0-8133-4355-0
- ↑ H.H.Howorth-The History of the Mongols, vol.II, p.288
- ↑ John Man-Kublai Khan, Bantam, 2007 ISBN 0-553-81718-3
- ↑ 7.0 7.1 C.P.Atwood-Encyclopedia of Mongolia and the Mongol Empire, p.457


text:
Souvanna Phouma
Hi Prinsipe Souvanna Phouma (Oktubre 7 1901-Enero 10, 1984) amo an namuno han neutralista nga faction ngan Primer Ministro han Ginhadi-an han Laos hin makapira ka beses, tikang 1951 - 1952, 1956 - 1957, 1960 ngan 1962 - 1975.
Hi Souvanna Phouma natawo ha bise-reyal nga pamilya han Luang Prabang, ngan gintagaan hin Pranses nga edukasyon ha Hanoi, Paris ngan Grenoble, nga diin hiya nakakuha han iya degree ha arkitektura ngan inhenyeriya. Binmalik hiya ha Laos han 1931, ngan nag-asawa kan Aline Claire Allard, nga anak hin Franses nga amay ngan Lao nga nanay.
Hi Souvanna Phouma, upod han iya bugto nga hi Prinsipe Phetsarath (1891-1959) ngan an iya katunga-nga-bugto nga hi Prinsipe Souphanouvong (1909-1995), nahibulig ha politika han Laos dida han mga katapusan han Gyera-Pankalibotan II (World War II), nga kon diin an Lao Issara gin-establisar agod makig-away han okupasyon Franses.


text:
Lea Salonga
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Lea Salonga-Chien o Lea Salonga (natawo han Pebrero 22, 1971 ha Manila ngan an kumpleto nga ngaran ha pagkatawo Maria Lea Carmen Imutan Salonga) usa nga nagdaog hin Tony Award nga aktriz ngan nagdaog hin Filipino Music Award nga magkaranta tikang ha Pilipinas nga nakilala ha bug-os nga kalibutan tungod han iya pagdara han papel ni Kim, an lead nga role dida han musical nga Miss Saigon ngan komo Eponine dida han Les Misérables. Usa hiya nga Tagala.
Han Enero 10, 2004, nag-asawa hiya kan Robert Charles Chien, usa nga Intsek-Hapon nga managing director hin entertainment nga software nga kompanyiya. An ira suhag nga anak nga babaye nga hi Nicole Beverly natawo dida han Mayo 16, 2006.


text:
Cavite
- Mayda impormasyon hini nga artikulo nga aada han Iningles nga bersyon nga angay ighubad ha Winaray
- Mayda impormasyon hini nga artikulo nga aada han Tinag-alog nga bersyon nga angay ighubad ha Winaray
- Ini nga barasahon mahitungod han lalawigan han Cavite. Para hin impormasyon mahitungod han Syudad han Cavite, kitaa an Syudad han Cavite. Mayda gihapon Cavite Chorale ha Caribe.
An Cavite usa nga probinsya han Pilipinas nga nahamutang ha salatan nga mga labnasan han Bahia han Manila ha CALABARZON nga rehiyon ha Luzon, mga 30 ka kilometro la ha salatan tikang ha Manila. An kapital hini amo an Syudad han Trece Martires. An Cavite ginpalibutan han Laguna ha sidlangan ngan han Batangas ha salatan. Ha katundan nahamutang an Dagat Tsina Salatan.
2000 nga census—2,063,161 (ika-5 nga gidako-i)
Densidad—1,590 ha tagsa km² (gihataasi)
Mga Dagko nga Syudad—0
Mga Komponent nga Syudad—3
Mga Bungto—20
Mga Baranggay—828
Mga Distrito ha Kongreso—3
[igliwat] Heyograpiya
[igliwat] Politikal nga pagbahinbahin
An Cavite ginbahin ngadto hin karuhaan (20) nga mga bungto ngan tulo (3) nga mga syudad.


text:
Adlai E. Stevenson I
Hi Adlai Ewing Stevenson I (Oktubre 23, 1835 – Hunyo 14, 1914) usa nga Kongresista tikang ha Illinois. Hiya an Assistant Postmaster General han Estados Unidos han syahan nga pagdumara ni Grover Cleveland ngan an ika-karuhaan-kag-tulo nga Sugbong-Mangulo han Estados Unidos han ikaduha nga pagdumara ni Cleveland. Han 1900, hiya an waray magdaog nga kandidato han Partido Demokrata para han pagka-Sugbong-Mangulo han nga kaupod han kandidatura ni William Jennings Bryan ha pagka-mangulo.


text:
Mariano Rajoy
Hi Mariano Rajoy Brey (Kinatsila nga kaluwas: [maˈɾjano raˈxoi Bɾei]; natawo 27 Marso 1955) usa nga Espanyol nga politiko han Partido Popular ngan yana nga Mangulo han Kagamhanan han Espanya, nga nag-alagad tikang han 21 Disyembre 2011.
Ha ilarom ni Mangulo José María Aznar, hi Rajoy amo an Ministro han Administrasyon Publiko tikang 1996 tubtob 1999 ngan Ministro hin Edukasyon tikang 1999 kutob 2000; sunod nag-alagad hiya komo he then served as Syahan nga Sugbong-Mangulo han Kagamhanan tikang 2000 kutob 2003. Namuno hi Rajoy han Partido Popular ngadto han Marso nga 2004 nga pinili-ay nga kasahiran, kundi adto nga pinili-ay nadaog han oposisyon nga Partido Sosyalista Obrero Espanyola (PSOE) han katapos han 2004 nga mga pagbomba hin tren ha Madrid. Hi Rajoy amo an nagin Mangulo han Oposisyon tikang 2004 tubtob 2011.
- Mga natawo han 1955
- Mga yana nga mga namuno hin nasod
- Gallego nga mga politiko
- Mga ministro hin kagamhanan han Espanya
- Mga namuno hin partido politika ha Espanya
- Mga api han Parlamento han Galicia
- Mga taga-Santiago de Compostela
- Mga politiko han Partido Popular (Espanya)
- Mga Mangulo han Kagamhanan han Espanya
- Mga Espanyol nga Katoliko Romano


text:
Lien Chan
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Lien Chan (nahig-araan nga Tsinino: 連戰; ginyano nga Tsinino: 连战; pinyin: Lián Zhàn; Pe̍h-ōe-jī: Liân Chiàn) (natawo Agosto 27, 1936, ha Xi'an, Tsina) usa nga politiko ha Republika han Tsina nga kilalado gihapon ha ngaran nga Taiwan. Hiya an Sugbong-Mangulo han Republika han Tsina tikang han 1996 tubtob 2000, ngan amo an Mangulo (Chairman) han Kuomintang (KMT) tikang 2000 tubtob 2005. Han Agosto 2005, binmiya hiya hini nga puwesto katapos han iya waray pagdalagan ha pagpareelihir ngan an nagsunod ha iya hini nga puwesto amo hi Ma Ying-jeou. Hi Lien Chairman Emeritus han Kuomintang.


text:
Chen Shui-bian
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Chen Shui-bian (nahig-araan nga Tsinino: 陳水扁; pinyin: Chén Shuǐbiǎn; Tinaiwanes: Tân Chúi-píⁿ) (natawo Oktubre 12, 1950) usa nga kasanhi nga Taiwanes nga politiko nga amo an ika-10 ngan ika-11-nga-panahon nga Mangulo han Republika han Tsina tikang 2000 tubtob 2008. Hi Chen, nga api han Partido Progresibo Demokratiko (PPD) nga ha kahi-araan nasuporta hin independensya han Taiwan, nagtapos hin labaw hin kalim'an nga tuig hin pagdumara han Kuomintang (KMT) ha Taiwan. Ha pag-agnay, tinatawag hi Chen nga A-Bian (阿扁; Ābiǎn; Tinaiwanes: 阿扁仔 A-píⁿ-à).
Inmapi ha politika hi Chen han 1980 komo usa nga abogado ngan nakilala hiya tungod han iya magkusog nga mga argumento; tungod han iya panginano mahiunong han reporma para han sistema nga politikanhon, inmapi hi Chen ha politika nga api han kagiusan nga Tangwai ngan na-elihido hiya ngadto han Konseho han Syudad han Taipei han 1981. Ginbilanggo hi Chen han 1985 tungod hin libel komo editor han tagsemana nga naugop-hin-demokrasya nga revista nga Neo-Formosa. Nahinabo ini katapos han pagmantala hin barasahon nga nagkritikar kan Elmer Feng,usa nga propesor hin pilosopiya ha unibersidad nga ha urhe napili nga magbabalaod ha ilarom han Kuomintang. Katapos han pagpagawas ha iya tikang ha bilanggoan, hi Chen napili nga api han Magbabalaod nga Yuan han 1989, ngan Alkalde han Taipei han 1994.
Nagdaog hi Chen han 2000 nga pinili-ay hin mangulo dida han Marso 18 nga diin nakakuha hiya hin 39% là han botos komo resulta hin pagkabublag hin mga faksyon ha sakob han Kuomintang, han pagdalagan ni James Soong ha pagka-mangulo komo usa nga independente o naglulugaring nga kandidato patko han ginpili han partido nga hi Lien Chan. Hi Chien amo an nagin syahan ngan ha yana an amo la nga diri-Kuomintang nga nagkapot han paglingkod hin mangulo. Bisan kon hi Chen nakakarawat hin hagtaas nga pagranggo hin pag-uyon ha mga survey han syahan nga mga semana han iya panahon-hin-pag-alagad, an iya pagkapopular nahulog tungod hin mga pagtahap hin pangurakot ha sakob han administrasyon ni Chen ngan han diri paka-pasa hin pamalaod ha Magbabalaod nga Yuan nga kontrolado han oposisyon nga KMT. Han 2004, han iya kampanya hin pagpareelihir, napusil hi Chen samtang nangangampanya.
Han Septyembre 11, 2009, ginsirotan hi Chen hin pagkabilanggo hin panginabuhi ngan ginmultahan hiya hin NT$200 ka milyon[1] (US$6.13 ka milyon) ha mga pagtahap hin pagdesfalko (embezzlement), pagkarawat hin bayad nga coecho o suborno (bribe), ngan bunak hin salapi o lavado hin salapi (money laundering), nga nanginlabot hin kabug-osan nga US$15 ka milyon (NT$490 ka milyon) samtang dida hiya ha paglingkod tikang han 2000 tubtob 2008.[2] Sumala han mga naugop kan Chen, ini nga pagprosegir gindara tungod hin panmulitika.[3][4] Hi Chen amo an syahan nga RT nga mangulo nga ginsirotan hin pagkabilanggo.[5]
[igliwat] Mga kasarigan
- ↑ Weiyi Lim, Janet Ong "Taiwan Ex-President Chen Sentenced to Life for Graft", Bloomberg News9/11/2009
- ↑ No byline. "Taiwan ex-leader jailed for life", BBC News, 9/11/2009
- ↑ Taiwan ex-president Chen given life term for graft
- ↑ Taiwan's Chen Won't Appeal His Detention
- ↑ Taipei Times - Chen Shui-bian gets life
[igliwat] Mga sumpay ha gawas
- Diri-opisyal nga websayt hin pag-ugop
- Bug-os nga texto han Yakan ha Pag-Inagurar ni Chen han 2004
- Opisyal nga websayt han Partido Progresibo Demokratiko ha Tsinino
- America ngan Taiwan, 1943-2004
- Chinataiwan.org, Mga importante nga panhinabo ha karera
- Kasanhi nga Mangulo han Republika han Tsina (Taiwan) Chen Shui Bian nga ginhurar ha paglingkod


text:
Ozamiz
An Syudad han Ozamiz (ginsusurat gihapon ha kasagaran nga Syudad han Ozamis) usa nga ikaduha nga klase nga syudad ha lalawigan han Misamis Occidental ha Pilipinas. Sumala han census han tuig 2000, mayda ini populasyon nga 110,420 ka tawo ha 22,170 nga panimalay.
[igliwat] Ngaran
An Syudad han Ozamiz ginngaranan han una nga Misamis. Ginbalyo an ngaran hini ngadto han Ozamiz. Ginngaranan ha dungog kan Jose Fortich Ozamiz nga amo an nagsirbe nga gobernador, kongresista ngan, ha pagtika-iha, an syahan (ngan tubtob ha yana, an amo la) nga Senador tikang han probinsya. Amo nga bisan masurong an kasurat han ngaran nga Ozamis, an opisyal nga kasurat han ngaran han syudad Ozamiz. Mayda biyograpiya mahitungod kan Senador Ozamiz nga mabibilngan dida han Ozamis.com nga websayt.
[igliwat] Mga Baranggay
An Syudad han Ozamiz ginbahin ngadto hin kalim-an kag usa (51) nga mga baranggay.
[igliwat] Mga Sumpay ha Gawas
- Websayt mahitungod han Syudad han Ozamiz
- Philippine Standard Geographic Code
- 2000 Philippine Census Information


text:
Diodo
Ha elektronika, an diode (Ininglis) o diodo (Kinatsila) (tikang han Griyego nga nangangahulogan hin "duha nga dalan") amo an usa ka duha-ka-terminal nga sangkap elektronko nga naagi an kuryente elektrika ha uusa la nga direksyon. Agsob gamiton ini ha pagtawag hin semikonduktor nga diodo nga amo an masurong nga tipo ha yana, nga amo in duha nga semikonduktor nga dinugtong hin duha nga terminal, nga p-n nga kadugtong. Ini tubo hin vasiyo nga diodo o valvula termoyonika nga diodo nga talagsa na la gamiton amo in tubo hin vasiyo o valvula termoyonika nga duha an elektrodo, in anodo ngan catodo.


text:
Michael Jordan
Hi Michael Jeffrey Jordan (natawo Pebrero 17, 1963) usa nga nagretiro nga Amerikano nga propesyonal nga basketbolista ngan aktibo nga negosyante. An iya biyograpiya dida han National Basketball Association (NBA) nga websayt nasiring, "By acclamation, Michael Jordan is the greatest basketball player of all time."[1] (Ha paghatag hin pasidungog, hi Michael Jordan amo an gimakarit nga basketbolista ha ngatanan nga panahon). Hi Jordan usa ha mga ginbandilyo nga atleta han iya panahon ngan importante ha pagkasikat han NBA ha bug-os nga kalibutan han mga dekada han 1980 ngan 1990.
Katapos hin kilalado nga karera ha University of North Carolina at Chapel Hill, nga diin nanguna hiya han Tar Heels ngadto hin nasodnon nga championship han 1982, inmapi hi Jordan han Chicago Bulls han NBA dida han 1984. Madali hin dayon hiya nga nakilala nga usa han mga kilalado nga basketbolista han liga, nga nagli-aw han mga magkirita han iya masurong nga paghimo hin puntos. An iya abilidad hin paglukso, nga naipakita han iya paghimo hin mga slam dunk tikang han free throw nga linea dida han Slam Dunk nga mga kontest nagdara ha iya han iya mga agnay nga "Air Jordan" ngan "His Airness." Nakilalado gihapon hiya nga usa han mga gimaupayi nga depensiba nga nagmumulay ha basketbol.[2] Han 1991, nakadaog hiya han iya syahan nga NBA nga championship upod han Bulls, ngan ginsunod ini hin mga titulo dida han 1992 ngan 1993, nga nakahimo hin "three-peat." Bisan man kon tigda hi Jordan nga nagretiro tikang ha basketbol dida han pagtikang han 1993-94 NBA season basi magsunod hin karera ha beisbol, binmalik hiya han Bulls han 1995 ngan gindara niya hira ngadto hin dugang nga tulo nga mga championship han (1996, 1997, ngan 1998) ngan hin NBA-nga-rekord nga 72 nga regular-season nga pagdaog dida han 1995–96 nga season. Nagretiro naliwat hi Jordan han 1999, kundi binmalik hiya para hin duha pa nga NBA season dida han 2001 komo api han Washington Wizards.
Upod han mga pasidungog ngan nahimo ni Jordan amo in lima nga MVP nga pasidungog, napulo nga All-NBA nga Syahan nga Team nga pagdesignar, siyam nga All-Defensive nga Syahan nga Team nga pasidungog, napulo kag upat nga pag-uyag ha NBA All-Star Game ngan tulo nga All-Star MVP nga mga pasidungog, napulo nga titulo hin pag-score, tulo nga steal o kawat nga titulo, unom nga NBA Finals MVP nga mga pasidungog, ngan an 1988 nga NBA Defensive Player of the Year Award. Nakapot hiya han NBA nga rekord han gihataasi nga scoring average ha regular season nga mayda 30.12 ka punto ha tagsa uyag, pati gihapon in rekord nga 33.4 ka punto hin tagsa mulay dida han playoff. Han 1999, ginngaranan hiya han ESPN nga amo an gimakarit nga Amihanan nga Amerikano nga atleta han ika-20 nga siglo, ngan ikaduha kan Babe Ruth dida han kanan Associated Press nga talaan hin mga atleta han siglo. Ginbotar hiya ngadto han Basketball Hall of Fame han Abril 6, 2009 ngan pormal hiya nga ig-aapi dida hiton Septyembre 2009.[3]
Kilalado liwat hi Jordan tungod han iya pagbandilyo hin produkto. Hiya an naghimo nga malinamposon han mga Air Jordan nga sapatos han Nike nga ginpagawas han 1985 ngan padayon pa nga sikat yana.[4] Dida gihapon hi Jordan han 1996 nga pelikula Space Jam. Ha yana usa hiya nga part-time nga tag-iya ngan Nagdudumara nga Api han Operasyon hin Basketbol han Charlotte Bobcats ha North Carolina.
[igliwat] Mga kasarigan
- ↑ Michael Jordan, nba.com/history, ginkuha dida han Enero 15, 2007.
- ↑ Berkow, Ira. "Sports of The Times; Air Jordan And Just Plain Folks", The New York Times, Hunyo 15, 1991, ginkuha Pebrero 11, 2009.
- ↑ Jordan, Robinson lead Hall's 2009 class, espn.com, ginkuha Abril 6, 2009.
- ↑ Skidmore, Sarah. "23 years later, Air Jordans maintain mystique", The Seattle Times, Enero 10, 2008, ginkuha Pebrero 12, 2009.


text:
Elektronika
An elektronika amo an pag-aram han sulog hin kargado nga mga partikula ha dirudilain nga mga materyales sugad hin mga semikonduktor, mga resistor, mga induktor, mga capacitor, mga nano-structure, ngan mga valvola. An ngatanan nga kagamit hin elektronika nanginginlabot han pagbalhin hin koryente elektrika ngan posible impormasyon. Bisan kon ini sinisiring nga teoretika nga sanga hin pisika an disenyo ngan paghimo hin mga elektronik nga mga circuit pagsolbar hin mga practical nga problema usa nga kinahanglan nga tekniko ha mga larangan han inhenyeriya elektronika ngan inhenyeriya hin kompyuter.


text:
Benito Juárez
Hi Benito Juárez (21 Marso 1806 – 18 Hulyo 1872) natawo nga Benito Pablo Juárez García, in uska Mehikano nga abogado ngan politiko nga natikang ha Oaxaca nga nagserbi hin lima nga termino komo mangulo han Mehiko: 1858-1861 komo interim, ngan sinmunod 1861–1865, 1865–1867, 1867–1871 nand 1871–1872. Inmato hiya han pagokupar han mga Franses ha Mehiko, ginpatalsik an Ikaduha nga Imperyo Mehikano, ginbalik an pagigin Republika, ngan gingamit an liberal nga buhat para igmodernisa an nasod.


text:
Susilo Bambang Yudhoyono
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Susilo Bambang Yudhoyono, AC (kaluwas [/suːsiːlɵ bɑːmbɑːŋ juːdɒjɵnɵ/] (bulig·info)), (natawo 9 Septyembre 1949) usa nga nagretiro nga Indones nga Army nga heneral nga opisyal, ngan amo an yanâ nga Mangulo han Indonesia. Hi Yudhoyono nagdaog han 2004 nga pinili-ay hin mangulo ha Indonesia nga diin nalupig an mangulo hadto nga hi Megawati Sukarnoputri. Kilalado ha Indonesia han iya mga inisyal nga "SBY", ginhurar hiya ngadto ha paglingkod dida han 20 Oktubre 2004, upod kan Jusuf Kalla nga Sugbong-Mangulo, ngan dida gihapon han 20 Oktubre 2009, upod kan Boediono nga Sugbong-Mangulo. Dinmalagan hiya hin pagpareelihir han 2009 upod kan Boediono nga iya kapadis ha pagdalagan, ngan nagdaog hiya hin diritso han kadam'an han mga botos ha syahan nga bwelta han pinili-ay.


text:
Mass media
An mass media usa nga pulong nga gin-gamit pagtawag hin seksyon han media nga ispisipiko nga ginplano ngan ginhimo nga makaabot hin damo nga mga mananambong sugad hin populasyon hin nasod-nga-estado. Gintikang ini paggamit ha Iningles nga yinaknan dida han dekada han mga 1920 han pagtikang hin nasodnon nga mga network hin radio, mass-circulation nga mga peryodiko ngan mga revista, bisan pa kon an mass media nakada na ugsa nagin masurong ini nga pulong. An pulong nga media publiko o public media mayda baga hin sugad nga kahubad: ini amo an bug-os nga mga public mass distributor hin mga sumat ngan pagpaliaw ha mga media sugad hin mga peryodiko, telebisyon, radyo, pagpasamwak, nga nakinahanglan hin pag-api hin unyon sugad ha Newspaper Guild ngan AFTRA, ngan mga text publisher o mga nagmamantala hin teksto. An konsepto hin mass media komplikado ha pira nga internet nga media kay ha yana mga indibidwal nga mga tawo mayda na paagi hin potential nga maginkilalado hin sugad ka klase han mga han una para la hin mga pinili nga grupo hin mass media nga mga producer. Upod hini nga mga internet media an mga personal nga websayt, podcast ngan blog.


text:
Pagbahin han Polonya
An Pagbahin han Polonya o Pagbarabhin han Polonya-Lithuania nga Komonwelt nahitabo han uruurhi nga katunga han ika 18 siglo ngan nahuman han pagtukod han Polonya-Lithuania nga Komonwelt. An pagtunga ginhimo han Imperyo han Rusya, Ginhadian han Prussia ngan Habsburg Austrya nga ginbahin an mga katunaan han komonwelt ha ira kalugaringon. An tutulo nga pagbahin nanhitabo han:
* An syahan nga pagbahin: Agosto 5, 1772. * An ikaduha nga pagbahin: Enero 23, 1793 (kun diin waray bumulig dinhi an Austrya). * An ikatulo nga pagbahin: Oktubre 24, 1795. Nawara an talwas nga nasod han Polonya ha ini nga pagbarabhin.


text:
Sukarno
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Sukarno nga natawo ha ngaran nga Kusno Sosrodihardjo (Hunyo 6, 1901 – Hunyo 21, 1970) amo an syahan nga Mangulo o Presidente han Indonesia. Nagbulig hiya nga makadaog an iya nasod hin paglugaring o independensya tikang han Nederlandes ngan hiya an Presidente tikang han 1945 tubtob 1967. Nangulo hiya hin pagbalhin han nasod ngadto hin paglugaring o pagkaindependyente. Napiritan hi Sukarno paglusad tikang han iya puwesto. An nagpa-iwas ha iya tikang ha poder usa han iya mga heneral nga hi Suharto, nga pormal nga nagin Mangulo o Presidente dida han Marso 1967.
An kasurat nga "Sukarno" amo an opisyal nga pagsurat han iya ngaran tikang han 1947 pero an darudaan nga kasurat han iya ngaran nga Soekarno agsob pa gamiton, kay napirma hiya nga naggamit han daan nga kasurat. Pero an opisyal nga mga decreto han presidente ha Indonesia tikang han panahon han mga tuig 1947-1968, nagmantala han iya ngaran nga nagamit han 1947 nga kasurat.
An mga Indonesian naghihinumdom gihapon ha iya nga Bung Karno.[1] Sugad hin damo nga mga Javanes, uusa la an ngaran niya, bisan man kon, ha mga kontexto relihiyoso, agsob hiya tawagon nga Ahmad Sukarno o Achmed Sukarno.


text:
Toulon
Mga Koordinada: 43°08′N 5°55′E / 43.13°N 5.92°E
An Toulon (ha Provençal nga Inocsitan: Tolon ha klasikal nga surundon hin pagsurat o Touloun ha Mistraliano nga surundon hin pagsurat; ha Initalyano: Tolone; ha Kinatsila: Tolón) usa nga syudad ha salatan nga Fransya ngan in dako nga puerto militar ha labnasan han Mediterraneo, nga mayda dako nga Franses nga base hin puwersa ha kadagatan. Nahamutang ini ha rehiyon han Provence-Alpes-Côte-d'Azur, ngan amo ini an prefektura o kapital ha departamento han Var han kasanhi nga lalawigan han Provence.
An syudad han Toulon importante nga sentro para hin paghimo hin mga sakayan hin puwersa ha kadagatan, ha panagat o pangisda, ha paghimo hin vino, ngan an paghimo hin mga garamiton nga aeronotiko, mga armamento, mga mapa, papel, tabako, pagpatik, sapatos, ngan garamiton nga elektroniko.
An militar nga puerto han Toulon amo an dako nga sentro naval han Fransya ha labnasan hini ha Mediterraneo. Amo ini an balayan han Franses nga dara-hin-idro nga barko o aircraft carrier nga Charles De Gaulle ngan an grupo-para-hin-pag-away hini. An Mediterraneo nga Flotilya han Fransya nahabase ha Toulon.


text:
Avignon
Mga Koordinada: 43°57′00″N 4°49′01″E / 43.95°N 4.817°E
An Avignon (Frinanses nga pagluwas: [aviɲɔ̃]; ha Provençal: Avinhon ha klasikal nga surundon hin pagsurat o Avignoun ha Mistraliano nga surundon hin pagsurat; ha Kinatsila: Aviñón) usa nga komyun ngan syudad ha timugan o salatan-sidlangan nga dapit han Fransya. Amo ini an prefektura o kapital ha departamento han Vaucluse.
Kilalado ini nga syudad tungod han Palais des Papes (Palasyo han mga Papa) hini, nga diin in pira nga mga Papa ngan mga Antipapa nangag-ukoy tikang han syahan nga bahin han ika-14 nga siglo tubtob ngadto han syahan nga bahin han ika-15 nga siglo.


text:
Kaarangay:Naglulugaring nga mga Rehiyon han Kanan Katawhan Republika han Tsina
Mga ubos-nga-kaarangay
Ini nga kaarangay mayda han mga nasunod nga 5 nga mga ubos-nga-kaarangay, tikang hin 5 nga kabug-osan.
G
- [×] Guangxi (2 P)
I
- [×] Inner Mongolia (2 P)
N
- [×] Naglulugaring nga Rehiyon han Tibet (2 P)
- [×] Ningxia (2 P)
X
- [×] Xinjiang (2 P)
Mga pakli ha kaarangay nga "Naglulugaring nga mga Rehiyon han Kanan Katawhan Republika han Tsina"
An mga nasunod nga 5 ka mga pakli aada hini nga kaarangay, tikang hin 5 nga kabug-osan.


text:
Humay
An humay, monocot nga mga tanom Oryza sativa o Oryza glaberrima. It iya pinarotan nga liso in gintatawag nga bugas. Komo usa ka grano cereal, ini an panguna nga pagkaon hin dako nga bahin han kanan kalibutan katawhan, labi na ha Sinirangan nga Salatan Asya, an Butnga Sinirangan, Latin America ngan Caribe. Ini an grano nga may-ada ikaduha nga gidadakoi nga produkyon, kahuman la han mais.
Tungod nga dako nga bahin han mais in ginpapaturok diri para ha tawo nga pagconsumo nga katuyoan, an bugas in gihihinongdani nga grano kun nutrisyon han katawhan ngan pagkarawat hin calorie it ginhihimangrawan, nga nahatag labaw han kat-lima nga mga calorie nga gincoconsumo han tawo nga espesye han kalibutan.
[igliwat] Mga pamaagi ug proseso han pagtanom hin humay ha uma
- An gigisiyahani nga bubuhaton, amo an pag ARADO. It pag-arado amo ine an pagtusak han tuna nga pagsasaburan han humay.
- Ikaduha,an pag MOTOR. It pag motor liwat asya ine an paglimpyo han tuna nga pagsasaburan. Kinahanglan balik-balikon it pag motor han tuna basi magkatatanggal an mga si-ot o an mga una na nga ginanihan.
- Ikatulo,an pag HARAS ngan pag APIS. Asya ine liwat an paglimpyo ngan pag ayad hin tapi o tagaytay.
- Ikaupat,an pag SAPHID o pag SUROD. It pag saphid o pag surod amo na ine an pagpatag han tuna nga pagsasabwagan han binhi nga imo napili ig tanom.
- Ikalima,an pagpa TUOY o pag PALABTOG han binhi nga imo napili. Pag-abot hin baynte ka oras na pagpatuoy, poydi mo na ine haw-ason ngan ihuwad liwat ha kinap hin patag.
- Ikaunom,an pag SABWAG han binhi. Tikang han adlaw nga paghaw-as han binhi, mamumulat ka anay ma upat ka adlaw ugsa han pagsabwag ha uma.
- Ikapito,an pag GANI. Pag abot han baynte diyas tikang han pagsabwag han binhi, amo na it pagpa gani. Kinahanglanon liwat magka may-ada eksakto nga tubig it im tanom basi masayon ngan di matig-a pag gani. Manginginahanglan kana hito hin tawo nga magturupad hini nga trabahuon ha paagi hin pagsuhol haira.
- Ikawalo,an pag TANOM. An pag tanom, pagkinbuwasan la ngahaw han pagpa gani. Manginginahanglan ka gihapon hine hin magtratrabaho basi mapadagmit ngan malaksi mahuman. Siguraduha gihapon na dire mawawarayan tubig im tanuman basi dire pagmad-an ngan mamatay im tanom.
- Ika-siyam,an pag ABONO. Pag-abot liwat hin lima kaadlaw tikang han pag tanom asya na an im pag-abono basi mag maupay an pagtubo han im tanom. Pagkatima liwat, mamumulat ka ngada ha kuwarenta-e-singko diyas san-o ka mag-abono utro.
- Imo pagbuburusitahon tim uma o tanuman para mabantayan ngan makabaro ka na maupay it pagtubo tim tanom. Pag-abot han oras han pag ulbo han bunga, imo gud ine titimangnuon hin kaurupayda. Poydi mo gihapon esprihan para dire pagyatuton ngan mananapon para magmaupay it kuha hit humay.


text:
Perlis
An Perlis (ha Jawi ﭬﺮليس) [1], amo an gigamayi nga estado o negeri ha Malaysia. Nahamutang ini ha amihanan nga dapit han katundan nga labnasan han Peninsular nga Malaysia ngan sapit ini han mga lalawigan han Satun ngan Songkhla han Thailand ha amihanan nga linea.
An Perlis mayda populasyon nga 210,000. An etniko nga komposisyon para han tuig 2000 ha Perlis amo an: Malay (174,805 o 79.74%), Intsik (21,058 o 9.6%), Indio (2,658 or 1.21%) ngan mga iba (20,690 or 9.45%).
An kapital han Perlis amo an Kangar ngan an kapital-nga-hadi-anon amo an Arau. An Padang Besar ha linea han Malaysia-Thailand usa liwat nga importante nga bungto. An main nga puerto amo an gamay nga barrio han Kuala Perlis, nga nasumpay ngadto han Isla han Langkawi.
[igliwat] Mga reperensya
- ↑ The Constitution of Perlis


text:
Melaka
An Melaka (nga agsob liwat ginsusurat nga Malacca ha Iningles ngan Malaca ha Kinatsila; nga gin-agnayan nga An Estado ha Kaagi o Negeri Bersejarah han mga lokal) amo an ikatulo nga giguti-ayi nga estado han Malaysia, sunod han Perlis ngan Penang. Nahamutang ini ha salatan nga rehiyon han Peninsula han Malaya, ha Mga Estrecho han Malacca. Ginsasapitan ini han Negeri Sembilan ha amihanan ngan han estado han Johor ha salatan. An kapital han estado amo an Bandar Melaka. An sentro ha kaagi hinin nga syudad ginlista nga usa nga prominente nga Patrimonio de la Humanidad o World Heritage Site han UNESCO tikang han Hulyo 7, 2008.
Bisan mgan kon an Melaka amo an usa han mga gimaiha-i nga mga sultanato nga Malay, waray na Sultan an negeri yana. Lugod, an mangulo han estado amo an Yang di-Pertua Negeri o Gobernador.


text:
Matanzas
An San Carlos y San Severino de Matanzas (ha literal nga Winaray: San Carlos ngan San Severino han Matanzas) o kun ha halipot Matanzas amo an kapital han Cubano nga lalawigan han Matanzas. Kilalado ini tungod han Afro-Cubano nga folklore hini.
Nahamutang ini ha amihanan nga labnasan han isla han Cuba, dida han Bahia han Matanzas (ha Kinatsila Bahia de Matanzas), mga 90 ka ka kilometro (56 ka milyas) ha sidlangan tikang han kapital La Habana ngan 32 ka kilometro (20 ka milyas) ha katundan tikang han bungto han Varadero.
Gin-agnayan an Matanzas nga an syudad hin mga tulay, nga mayda napulo kag pito nga natabok han tulo nga salog nga nasubay han syudad (Rio Yumuri, San Juan, ngan Canimar). Tungod hini, gin-agnayan liwat ini nga "Venesya han Cuba." Gintawag liwat ini nga "La Atenas de Cuba" (an Atenas o Athens han Cuba) tungod han mga magsisiday hini.


text:
Pforzheim
An Pforzheim amo in uska bungto ha estado han Baden-Württemberg, salatan-katundan han Alemanya ha ganghaan pakadto ha Itom nga Kagurangan. Bantog ini ha kalibutan tungod han iya alahas ngan nahimo hin relo nga industriya. Mahitungod hini gin-agnayan ini nga "Goldstadt" o Bulawanon nga syudad. Mayda ini kahaluag nga 98 km² ngan nahamutang ha kabutngaan han mga syudad han Stuttgart ngan Karlsruhe ha pagtapo han tulo nga mga salog (Enz, Nagold ngan Würm) ngan nagtitigaman han katunaan nga nagpapamutnga han Baden ngan Württemberg, nga nahasulod ha katunaan han Baden.